**Ministru kabineta noteikumu projekta**

**„Grozījumi Ministru kabineta 2011.gada 25.janvāra noteikumos**

**Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2011.gada 25.janvāra noteikumos Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”” (turpmāk - Noteikumu projekts) izstrādāts, lai izpildītu Ministru kabineta 2017.gada 21.marta sēdē doto uzdevumu (Nr.14, 32.§, 2.punkts) - paredzēt profesionālo tālākizglītības programmu apguves organizēšanu arī darba dienās pēc plkst.18.00 aktīvā nodarbinātības pasākuma „Bezdarbnieku apmācība pēc darba devēja pieprasījuma” ietvaros.  Vienlaikus pēc Labklājības ministrijas iniciatīvas noteikumu projektā ietvertas tiesību normas, kas pilnveido aktīvās darba tirgus politikas pasākumu īstenošanas nosacījumus, lai nodrošinātu bezdarbniekiem efektīvāku atbalstu darba meklēšanā un nodrošinātu mērķētākus atbalsta pasākumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ilgstošo bezdarbnieku motivācijas programmas mērķis ir veicināt ilgstošo bezdarbnieku iekļaušanos sabiedrībā un iekārtošanos piemērotā pastāvīgā darbā vai iesaistīšanos pašnodarbinātībā, mazinot sociālās atstumtības riskus. Ilgstošo bezdarbnieku aktivizācijas pasākumu plānošanas gaitā un sarunās ar personu ar invaliditāti pārstāvošajām nevalstiskajām organizācijām tika konstatēts, ka personām ar invaliditāti motivācijas programmu īstenošanā nepieciešama individualizēta pieeja, proti, motivācijas programmu grupas personām ar invaliditāti nepieciešams komplektēt atsevišķi un motivācijas programmu īstenošanai jāpiesaista organizācijas, kurām ir pieredze saskarsmē un darbā ar personām ar invaliditāti.   2017.gada februārī un martā Labklājības ministrija organizēja individuālas tikšanās ar personu ar invaliditāti pārstāvošajām organizācijām (Latvijas Nedzirdīgo savienība, nodibinājums „Apeirons”, biedrība „Saule” un „Rīgas pilsētas rūpju bērns”, sadarbības organizācija „Sustento”, Latvijas Neredzīgo biedrība), lai vienotos par piemērotākajiem risinājumiem motivācijas programmu īstenošanai.  Saskaņā ar Ministru kabineta 2011.gada 25.janvāra noteikumu Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75) 8.punktu pasākumu īstenošanai un pakalpojumu sniegšanai Nodarbinātības valsts aģentūra (turpmāk – NVA) izvēlas pasākumu īstenotājus atbilstoši prasībām, kas noteiktas normatīvajos aktos par publiskajiem iepirkumiem. Tomēr atsevišķos gadījumos pasākumu īstenotāju izvēlei iepirkuma procedūra netiek piemērota, piemēram, izvēloties izglītības iestādes bezdarbnieku apmācībai ar kupona metodi. Noteikumu projekts paredz, ka arī motivācijas programmu īstenotāju izvēlei bezdarbniekiem ar invaliditāti iepirkuma procedūra netiek piemērota, tādējādi nodrošinot, ka motivācijas programmas var nodrošināt lielāks skaits pakalpojuma sniedzēju, kuriem ir nepieciešamā materiāltehniskā bāze un pieredze darbā ar personām ar invaliditāti ar dažādiem traucējumu veidiem.  Lai nodrošinātu motivācijas programmas bezdarbniekiem ar invaliditāti īstenotāju izvēli, Noteikumu projekts paredz:   * prasības, kurām pakalpojuma sniedzējiem ir jāatbilst, lai tas varētu tikt iekļauts pasākuma īstenotāju sarakstā, no kura pakalpojuma saņēmēji izvēlas sev piemērotāko pasākuma īstenotāju. Ar izvēlētajiem pasākuma īstenotājiem NVA slēgs līgumu par motivācijas programmas īstenošanu; * konkrētas motivācijas programmas un sociālā mentora pakalpojuma izmaksas. Sarunās ar iepriekš minētajām personu ar invaliditāti pārstāvošajām organizācijām, tika secināts, ka motivācijas programmas izmaksas vienai personai ir 900 *euro,* savukārt mentora pakalpojuma izmaksas sedzamas atbilstoši stundas likmei, kas veidojas vidējai sociālā darbinieka atlīdzības stundas likmei, pieskaitot transporta un sakaru izmaksas. Atbilstoši Valsts ieņēmumu dienesta rīcībā esošajiem datiem, vidējā stundas tarifa likme sociālajam darbiniekam darbam ar personām ar funkcionāliem traucējumiem ir 6 *euro* stundā, kas kopā ar sakaru un transporta izmaksām veido 7 *euro* stundā.   Motivācijas programmu izmaksas bezdarbniekiem ar invaliditāti ir lielākas, jo nepieciešams nodrošināt īpašu pieeju pakalpojuma sniegšanā. Papildus motivācijas programmas īstenošanas izmaksām, kopējās izmaksas veido arī:   * specializētā transporta izmaksas (personām ar invaliditāti ar kustību traucējumiem) nepieciešams specializēts transports nokļūšanai pakalpojuma saņemšanas vietā); * pieejamības nodrošināšana apmācību vietā (nepieciešama specifiski pielāgota infrastruktūra personām ar invaliditāti, kas sašaurina pieejamo telpu loku, kā arī ietekmē to īres izmaksas); * nepieciešama īpaša, individuālā pieeja, kas prasa gan specifisku pieredzējušu speciālistu atbalstu (pedagoga asistents u.c.), gan papildus laiku un piemērotu metožu pielietošanu motivācijas programmu apguvei; * apmācību vietai jābūt pielāgotai atbilstoši personas ar invaliditāti vajadzībām; * ierobežotas iespējas motivācijas programmas organizēt 1 mēnesi, katru dienu, 8 akadēmiskās stundas dienā, ņemot vērā personu ar invaliditāti veselības stāvokli, sevišķi sniedzot pakalpojumu personām ar garīga rakstura traucējumiem.   Pēc vairākkārtējām diskusijām ar invalīdus pārstāvošajām organizācijām, vairākas no tām īpaši uzsvēra nepieciešamību neparedzēt stipendiju bezdarbniekiem ar invaliditāti par dalību motivācijas programmā, lai neradītu neatbilstošus stimulus bezdarbnieku ar invaliditāti iesaistei programmā. Bezdarbnieku ar invaliditāti stipendijām paredzēto finansējumu lietderīgāk novirzīt papildus speciālistu atbalstam. Bezdarbniekiem ar invaliditāti nepieciešama īpaša, individuālā pieeja, kas prasa specifisku pieredzējušu speciālistu atbalstu (pedagoga asistents un/vai speciālais pedagogs), tādēļ Noteikumu projekts paredz, ka motivācijas programmas ietvaros bezdarbniekam, papildus pedagogu atbalstam tiek nodrošināti arī citu speciālistu pakalpojumi (pedagoga asistents un/vai speciālais pedagogs), kuru atbalsts nepieciešams bezdarbnieku ar invaliditāti dalībai motivācijas programmā. Speciālistu izmaksas vienam bezdarbniekam motivācijas programmas īstenošanas periodā nepārsniedz 150 *euro.*  Atšķirībā no citiem ilgstošajiem bezdarbniekiem, bezdarbniekiem ar invaliditāti pieejami dažādi atvieglojumi, kas nerada bezdarbniekiem ar invaliditāti papildus izmaksas, piedaloties motivācijas programmā, piemērām, sabiedriskā transporta braukšanas maksas atvieglojumi u.tml. Tāpat bezdarbnieki ar invaliditāti saņem invaliditātes pabalstu vai invaliditātes pensiju, atsevišķos gadījumos arī kopšanas pabalstu, līdz ar to, lietderīgāk ir veicināt bezdarbnieku ar invaliditāti spēju pilnvērtīgi apgūst motivācijas programmas saturu, ko iespējams nodrošināt, piesaistot nepieciešamos speciālistus. Ilgstošajiem bezdarbniekiem, kuri nesaņem valsts pabalstus un citus atvieglojumus, iespēja iesaistīties motivācijas programmā bez stipendijas var būt apgrūtināta vai pat neiespējama, jo tie nesaņem regulārus ienākumus vai arī šie ienākumi ir ļoti zemi, piemēram, pašvaldību pabalsti trūcīgām personām. Noteikumu projekts paredz bezdarbniekiem ar invaliditāti nodrošināt nepieciešamo speciālistu atbalstu motivācijas programmas apguvei, taču neparedz stipendiju par dalību motivācijas programmā, tādējādi novirzot programmai paredzēto finansējumu atbalstam, kas katrai no mērķa grupām nepieciešams visvairāk, vienlaikus neietekmējot sasniedzamos finanšu un iesaistes rādītājus.  Mentora dažādo darba noslodzes apjomu un atalgojumu ietekmē katra mentora dažādā darba specifika, nepieciešamās zināšanas un prasmes, kā arī katram klientam veltāmais laiks un panākamais darba rezultāts. Mentoriem darbam ar dažādām mērķa grupām tiek izvirzītas dažādas specifikas prasības, pieredze, kā arī zināšanas un prasmes, kas ir būtiskas darbā ar konkrēto mērķa grupu. Sociālā mentora darba specifika ir ļoti plaša un atšķiras dažādos atbalsta pasākumos un projektos, kurus īsteno darbības programmas „Izaugsme un nodarbinātība” ietvaros, tādēļ šobrīd, kad ir uzsākti vairāki atbalsta pasākumi ar sociālā mentora iesaisti, vienādu darba slodžu un atalgojuma apjoma noteikšana varētu kavēt mentoru piesaisti darbam projektos, jo mentorus atsevišķos projektos varētu neapmierināt paredzētā atlīdzība un darba noslodze.  Darba specifika, prasības un nepieciešamās prasmes un zināšanas atšķiras darbā ar katru no mērķa grupām, proti, dažādas prasības, noslodze un atlīdzība var tikt noteikta mentoram, kas strādā, piemēram, ar ilgstošajiem bezdarbniekiem, personām ar invaliditāti, personām ar garīga rakstura traucējumiem, personām ar atkarības problēmām, jauniešiem, bēgļiem u.tml., līdz ar to, noteikt vienotas pieredzes un kvalifikācijas prasības, slodzes un atalgojumu speciālistiem, kuru darba specifika, sarežģītība un darbam nepieciešamās zināšanas tik krasi atšķiras nebūtu lietderīgi.  Motivācijas programmas bezdarbniekiem ar invaliditāti īstenotāju izvēle atbilstoši izsludinājumam, neierobežo pakalpojuma sniedzēju tiesības pretendēt uz motivācijas programmu īstenošanu, jo minētais pakalpojums tiek piedāvāts brīvā tirgū, godīgas konkurences apstākļos. Jebkuram pakalpojuma sniedzējam, kas atbilst noteiktajiem kritērijiem ir tiesības īstenot motivācijas programmu bezdarbniekiem ar invaliditāti. Pakalpojuma sniedzējus bezdarbnieki varēs izvēlēties, primāri vadoties pēc funkcionālo traucējumu veida, jo dažādiem pakalpojuma sniedzējiem būs dažāda pieredze un tehniskā bāze darbam ar personām ar dažādiem funkcionālo traucējumu veidiem.  Motivācijas programmas un sociālā mentora pakalpojumu personām ar invaliditāti īstenošana neietekmē kopējo Darbības programmas „Izaugsme un nodarbinātība” 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma „Ilgstošo bezdarbnieku aktivizācijas pasākumi” paredzēto finansējumu un plānoto iesaistāmo personu skaitu, jo programma tiks īstenota esošā finansējuma ietvaros (Noteikumu projekta 1., 4., 5., 6., 17., 18., 19., 20.punkts).   1. Lai nodrošinātu elastīgāku pieeju apmācībai pēc darba devēja pieprasījuma un izpildītu Ministru kabineta 2017.gada 21.marta sēdē doto uzdevumu (Nr.14, 32.§ 2.punkts), Noteikumu projekts paredz profesionālo tālākizglītības programmu apguves organizēšanu arī darba dienās pēc plkst. 18.00. (līdz plkst. 22.00.) aktīvajā nodarbinātības pasākumā „Bezdarbnieku apmācība pēc darba devēja pieprasījuma”, ko īsteno Darbības programmas „Izaugsme un nodarbinātība” 7.1.1.specifiskā atbalsta mērķa „Paaugstināt bezdarbnieku kvalifikāciju un prasmes atbilstoši darba tirgus pieprasījumam” ietvaros (turpmāk – SAM 7.1.1.) un Darbības programmā „Izaugsme un nodarbinātība” 7.2.1.specifiskā atbalsta mērķa „Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumi „Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un „Sākotnējās profesionālās izglītības programmu īstenošana Jauniešu garantijas ietvaros” (turpmāk – SAM 7.2.1.) (Noteikumu projekta 8.punkts). 2. Lai veicinātu aktīvāku darba vietu pieteikšanu pasākumā „Apmācība pie darba devēja” un daļēji salāgotu pasākuma „Pirmā darba pieredze jaunietim” un pasākuma „Apmācība pie darba devēja” īstenošanas nosacījumus, Noteikumu projekts paredz pienākumu darba devējam pēc praktiskās apmācības pabeigšanas turpināt nodarbināt darbinieku attiecīgajā profesijā vēl vismaz trīs mēnešus (iepriekšējo 6 mēnešu vietā), mēnesī izmaksājot vismaz valstī noteikto minimālo mēneša darba algu. Pasākums „Apmācība pie darba devēja” tiek īstenots SAM 7.1.1. ietvaros un minētās izmaiņas neietekmē pasākumam paredzēto finanšu apmēru un plānoto iesaistāmo skaitu (Noteikumu projekta 12. un 13.punkts). 3. Atbilstoši MK noteikumu Nr.75 110.punktam Konkurētspējas paaugstināšanas pasākumi (turpmāk – KPP) ir vērsti uz bezdarbnieku, darba meklētāju un bezdarba riskam pakļauto personu konkurētspējas veicināšanu darba tirgū un ietver individuālās konsultācijas, grupu nodarbības (kursi, semināri, lekcijas un citas nodarbības) darba meklēšanas metožu apguvei, psiholoģiskajam atbalstam un darba tirgum nepieciešamo pamatprasmju un iemaņu apguvei, tai skaitā darba tiesisko attiecību veidošanā, darba tiesībās un darba aizsardzībā. Vērtējot Konkurētspējas paaugstināšanas pasākumu saturu, secināms, ka šajos īsajos pasākumos varētu tikt iesaistītas arī nodarbinātas personas, tādējādi nodrošinot iespēju tām elektroniskā formātā iegūt papildus zināšanas un prasmes sekmīgai darba turpināšanai, tālākās karjeras veidošanai u.tml. KPP ietvaros 2016. gadā tika izstrādāts e-apmācības modulis „Motivācijas vēstules sagatavošana un sagatavošanās darba intervijai”. Šis apmācību modulis pieejams NVA CV un vakanču portālā, autorizējoties portālā Latvija.lv. Šobrīd e–moduli ir iespējams apgūt tikai NVA reģistrētiem bezdarbniekiem un darba meklētājiem, kuri var saņemt pakalpojumu jebkurā sev vēlamā laikā. Ņemot vērā sabiedrības interesi par NVA 2016. gadā izstrādāto e – moduli, piekļuves tiesības e – modulim plānots nodrošināt plašākam interesentu lokam, t.i. arī klientiem, kuri nav reģistrēti NVA bezdarbnieka vai darba meklētāja statusā. Elektronisko apmācību moduļu pieejamība nerada papildus izmaksas NVA un nākotnē šādu apmācību moduļu saturs varētu tikt paplašināts un piedāvāti vairāki apmācību moduļi. To apguve mazinātu bezdarba iestāšanās risku un kalpotu kā preventīvais bezdarba samazināšanas pasākums. Konkurētspējas paaugstināšanas pasākumi tiek īstenoti SAM 7.1.1. un SAM 7.2.1 ietvaros. Minētās izmaiņas neietekmē SAM 7.1.1. un SAM 7.2.1 ietvaros paredzēto finansējumu un iesaistāmo personu skaitu (Noteikumu projekta 15.punkts). |
| 3. | Projekta izstrādē iesaistītās institūcijas | Nav. |
| 4. | Cita informācija | Plānotais iesaistāmo (ilgstošo bezdarbnieku ar invaliditāti) skaits atbalsta pasākumā „Motivācijas programma un sociālā mentora pakalpojumi personām ar invaliditāti” ir 1 935 personas, no tām pieņemam, ka 15% būs personas ar garīga rakstura traucējiem (pieņēmums balstīts uz NVA statistisko informāciju par ilgstošo bezdarbnieku ar invaliditāti skaitu sadalījumā pa invaliditātes grupām un funkcionālo traucējumu veidiem). 0,5% no invalīdiem bez garīga rakstura traucējumiem izmantos surdotulka pakalpojumus (piemēram, surdotulka pakalpojumus projektā „Jauniešu garantijas” izmantojušas līdz 10 personas).  Motivācijas programmas mērķis ir veicināt ne tikai personu ar invaliditāti iekārtošanos darbā, piedāvājot pielāgotu pakalpojumu bezdarbniekiem ar invaliditāti, bet arī veicināt bezdarbnieku ar invaliditāti iesaisti citos nodarbinātības pasākumos, piemēram, bezdarbnieku apmācībā. Papildus pielāgoti atbalsta pasākumi bezdarbniekiem ar invaliditāti nepieciešami arī ņemot vērā bezdarbnieku ar invaliditāti īpatsvara pieaugumu bezdarbnieki skaitā – no 2013. gada līdz 2017.gada maijam, bezdarbnieku ar invaliditāti īpatsvars kopējā bezdarbnieku skaitā pieaudzis no 9,9% līdz 12,9 %.  Profilēšanas rezultāti norāda arī uz ilgstošo bezdarbnieku ar invaliditāti motivācijas trūkumu. Atbilstoši bezdarbnieku profilēšanas rezultātiem par bezdarbniekiem, kuriem līdz 2017.gada 30.jūnijam veikta profilēšana, 31,4 % no visiem profilētajiem bezdarbniekiem ar invaliditāti ir zema motivācija meklēt darbu, 78,3% ir vidēji zema motivācijas sadarboties ar NVA un 61,4 % ir zems prasmju pašnovērtējums.  Mērķa vērtība aprēķināta, pamatojoties uz NVA datiem par dalību pabeigušajiem pasākumā „Algoti pagaidu sabiedriskie darbi” 2012.gadā. Tiek pieņemts, ka dalību pasākumos pabeigs vidēji 70% no dalību uzsākušajiem bezdarbniekiem (līdzīgi kā pasākumā „Pasākumi noteiktām personu grupām”), no tiem sešu mēnešu laikā pēc dalības pabeigšanas darbā iekārtosies 15,95% no dalību pabeigušajiem bezdarbniekiem. Savukārt vēl 14,38% no dalību pabeigušajiem turpinās dalību NVA organizētajos apmācību pasākumos. Līdz ar to 30,33% (15,95% + 14,38%) no dalību pabeigušajiem bezdarbniekiem iesaistīsies apmācību pasākumos, vai tiks nodarbināti 6 mēnešu laikā kopš dalības pabeigšanas. (1 935 X 70% X 30,33% = 410 personas).  Sadarbības intensitāti ar sociālo mentoru:   |  |  |  | | --- | --- | --- | | Motivācijas programma/ Sociālā mentora pakalpojumi  ***Ilgums* - četras nedēļas**  **(1 mēnesis)** | Ilgstošie b/d ar invaliditāti | Tikšanās biežums ar klientu - ***16h*** | | Ilgstošie b/d ar invaliditāti  (garīga rakstura traucējumiem) | Tikšanās biežums ar klientu - ***32h*** | | Sociālā mentora pakalpojumi  ***Ilgums -* 6 mēneši** | Ilgstošie b/d ar invaliditāti  ***(pirmie 3 mēneši)*** | Tikšanās biežums ar klientu:  ***2 reizes nedēļā 4h*** | | Ilgstošie b/d ar invaliditāti  ***(pēdējie 3 mēneši)*** | Tikšanās biežums ar klientu  ***1 reize nedēļā 2h*** | | Ilgstošie b/d ar invaliditāti  (garīga rakstura traucējumiem)  ***(pirmie 3 mēneši)*** | Tikšanās biežums ar klientu  ***6h dienā katru darba dienu*** | | Ilgstošie b/d ar invaliditāti  (garīga rakstura traucējumiem)  ***(pēdējie 3 mēneši)*** | Tikšanās biežums ar klientu  ***3h dienā katru dienu*** |   Plānotās vidējās izmaksas uz vienu ilgstošo bezdarbnieku ar invaliditāti -  EUR 2 307.  Vidēji viena sociālā mentora darba stundu skaits uz vienu iesaistāmo (ilgstošo b/d ar invaliditāti) -  201 stundas 7 mēnešu periodā.  Atbilstoši augstāk minētajiem pieņēmumiem, plānotais kopējo projekta izmaksu palielinājums – EUR 1 520 747. Motivācijas programmas un sociālā mentora pakalpojumu personām ar invaliditāti īstenošana veicinās plānoto iznākuma un finanšu rādītāju sasniegšanu Ilgstošo bezdarbnieku aktivizācijas pasākumu ietvaros. Līdz 2018.gada 31.decembrim  plānots iesaistīt 9782 bezdarbniekus par EUR 12 826 513. Motivācijas programmas un sociālā mentora pakalpojumu personām ar invaliditāti īstenošana neietekmē kopējo Darbības programmas „Izaugsme un nodarbinātība” 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma „Ilgstošo bezdarbnieku aktivizācijas pasākumi” paredzēto finansējumu, jo programma tiks īstenota esošā finansējuma ietvaros. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz NVA reģistrētajiem bezdarbniekiem un darba meklētājiem, NVA, kā arī Latvijas Republikā reģistrētām invalīdus pārstāvošajām organizācijām. Atbilstoši NVA statistiskajai informācijai 2017.gada maija beigās bezdarbnieka statusā atradās 68 439 personas. No reģistrētajiem bezdarbniekiem 21 139 bija ilgstošie bezdarbnieki un 8 839 bezdarbnieki ar invaliditāti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Atbilstoši Noteikumu projektā paredzētajām izmaiņām Pasākumu noteiktām personu grupām, bezdarbnieku apmācību un pasākuma „Pirmā darba pieredze jaunietim” īstenošanas nosacījumos, tiks rosināti grozījumi arī Labklājības ministrijas pārziņā esošajos:   * 2015.gada 11.augusta MK noteikumos Nr.468 „Darbības programmas „Izaugsme un nodarbinātība” 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma „Ilgstošo bezdarbnieku aktivizācijas pasākumi” īstenošanas noteikumi”; * 2014.gada 23. decembra MK noteikumos Nr.836 Darbības programmas „Izaugsme un nodarbinātība” 7.1.1.specifiskā atbalsta mērķa „Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi”. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2017.gada jūnijā sabiedrības līdzdalības nolūkos tika ievietots LM tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 2017.gada jūnijā sabiedrības līdzdalības nolūkos tika ievietots LM tīmekļa vietnē.  Labklājības ministrija organizēja individuālas tikšanās ar personu ar invaliditāti pārstāvošajām organizācijām (Latvijas Nedzirdīgo savienība, nodibinājums „Apeirons”, biedrība „Saule” un „Rīgas pilsētas rūpju bērns”, sadarbības organizācija „Sustento”, Latvijas Neredzīgo biedrība), lai vienotos par piemērotākajiem risinājumiem motivācijas programmu īstenošanai. |
| 3. | Sabiedrības līdzdalības rezultāti | Individuālie sabiedrībaslocekļu vērtējumi par Noteikumu projektu nav saņemti.  Personu ar invaliditāti pārstāvošo organizāciju (Latvijas Nedzirdīgo savienība, nodibinājums „Apeirons”, biedrība „Saule” un „Rīgas pilsētas rūpju bērns”, sadarbības organizācija „Sustento”, Latvijas Neredzīgo biedrība) priekšlikumi pamatā ņemti vērā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikuma projekta izpildi nodrošinās NVA. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts neparedz NVA funkciju paplašināšanu vai sašaurināšanu, kā arī neietekmē pieejamos cilvēkresursus. |
| 3. | Cita informācija | Nav. |

*Noteikumu projekts anotācijas* *III un* *V sadaļu neskar.*

Labklājības ministrs J.Reirs

11.08.2017. 10:52

2602

K.Ziediņš

Tālrunis: 67021503

e-pasts: [Kristaps.Ziedins@lm.gov.lv](mailto:Liga.Emule-Konone@lm.gov.lv)